ddrg/super_eurlex huggingface dataset:
(7)

V čase prijímania tohto rozhodnutia viaceré členské štáty neoznámili Komisii nimi vymenovaných príslušných vydavateľov ID tak, ako to vyplýva z článku 3 ods. 6 vykonávacieho nariadenia (EÚ) 2018/574. Bez príslušného vydavateľa ID nebudú môcť hospodárske subjekty požiadať o vydanie kódov identifikátora ani jedinečných identifikátorov. Preto tieto hospodárske subjekty nebudú môcť uvádzať svoje výrobky na trh. To by mohlo ovplyvniť hladké fungovanie vnútorného trhu, predovšetkým trhu s tabakovými výrobkami, a tým potenciálne ohroziť samotný účel systému vysledovateľnosti a zastavenie nezákonného obchodu s tabakovými výrobkami.
1.

Článok 1 sa mení takto: a) Odsek 1 sa nahrádza takto: „1. Eurobankovky prvej série zahŕňajú sedem nominálnych hodnôt eurobankoviek v rozsahu od piatich eur od piatich eur do 500 eur. Eurobankovky druhej série zahŕňajú šesť nominálnych hodnôt v rozsahu od piatich eur do 200 eur. Eurobankovky znázorňujú tému “historické obdobia a štýly Európy” s týmito základnými špecifikáciami. Nominálna hodnota (euro) Rozmery (prvá séria) Rozmery (druhá séria) Prevažujúca farba Výtvarný návrh 5 120 × 62 mm 120 × 62 mm sivá klasický 10 127 × 67 mm 127 × 67 mm červená románsky 20 133 × 72 mm 133 × 72 mm modrá gotický 50 140 × 77 mm 140 × 77 mm oranžová renesančný 100 147 × 82 mm 147 × 77 mm zelená barokový a rokokový 200 153 × 82 mm 153 × 77 mm žltohnedá železná a sklenená architektúra 500 160 × 82 mm nemusí sa zahrnúť do druhej série fialová moderná architektúra 20. storočia“ b) Odsek 2 písm. c) sa nahrádza takto: „c) iniciály ECB v zneniach úradných jazykov Európskej únie; i) v prípade prvej série eurobankoviek sa iniciály ECB obmedzujú na týchto päť úradných jazykov: BCE, ECB, EZB, EKT a EKP; ii) v prípade druhej série eurobankoviek, 1) v prípade nominálnych hodnôt vo výške 5 eur, 10 eur a 20 eur sa iniciály ECB obmedzujú na týchto deväť úradných jazykov: BCE, ECB, ЕЦБ, EZB, EKP, EKT, EKB, BĊE a EBC, 2) v prípade nominálnych hodnôt vo výške 50 eur, 100 eur a 200 eur sa iniciály ECB obmedzujú na týchto desať úradných jazykov: BCE, ECB, ЕЦБ, EZB, EKP, EKT, EKB, BĊE a EBC;“;
(15)

V prípade Réunion by sa mal v rámci agropotravinárskeho priemyslu cukor (výrobok 1701), konzervované rajčiaky (výrobky 2002 10), určité tmely (výrobky 3214 10 90) preradiť zo zoznamu A do zoznamu C, určité druhy konzervovanej suchej zeleniny (výrobky 2005 51 00 a 2005 99 80), určité farby (výrobky 3208 a 3209), filmy a tašky z polyetylénu (výrobky 3920 10 a 3923 21) a určité škatule a debny (výrobok 4819 20 00) by sa mali preradiť zo zoznamu B do zoznamu C a určitého pyré z ovocia (výrobok 2007 99 50) zo zoznamu A do zoznamu B.
(6)

Spojené kráľovstvo 5. apríla 2019 predložilo Európskej rade ďalšiu žiadosť o predĺženie lehoty stanovenej v článku 50 ods. 3 Zmluvy o EÚ. Európska rada po dohode so Spojeným kráľovstvom rozhodla 11. apríla 2019 rozhodnutím (EÚ) 2019/584 (4) o predĺžení tejto lehoty do 31. októbra 2019. Európska rada pripomenula, žepodľa článku 50 ods. 3 Zmluvy o EÚ môže dohoda o vystúpení nadobudnúť platnosť ku skoršiemu dátumu, pokiaľ by strany ukončili svoje ratifikačné postupy pred 31. októbrom 2019. K vystúpeniu by tak malo dôjsť v prvý deň mesiaca nasledujúceho po ukončení ratifikačných postupov alebo 1. novembra 2019 podľa toho, čo nastane skôr. Ako sa okrem toho uvádza v článku 2 druhom odseku uvedeného rozhodnutia, uvedené rozhodnutie sa prestane uplatňovať 31. mája 2019 v prípade, že sa v Spojenom kráľovstve neuskutočnili voľby do Európskeho parlamentu v súlade s platným právom Únie a Spojené kráľovstvo neratifikovalo dohodu o vystúpení do 22. mája 2019.
(9)

Okrem toho a v súlade s očakávaniami členských štátov by objemy poskytnutých úverov mali zostať udržateľné a mal by sa ďalej rozpracovať rámec pre stanovenie udržateľných úrovní poskytnutých úverov, pričom by sa mali posilniť funkcie výboru audítorov tým, že by sa zabezpečilo, aby v tomto výbore boli aj členovia so znalosťami problematiky dohľadu. Malo by sa predovšetkým zabezpečiť, aby vo výbore audítorov boli vždy aj členovia z niektorého orgánu bankového dohľadu z eurozóny i mimo nej.
(5)

Únia sa aktívne zapája do súčasného cyklu hodnotenia NPT, ktorý sa začal prvým zasadnutím prípravného výboru konaným od 2. do 12. mája 2017 vo Viedni. Druhé zasadnutie prípravného výboru sa konalo od 23. apríla do 4. mája 2018 v Ženeve. Tretie zasadnutie prípravného výboru sa uskutoční od 29. apríla do 10. mája 2019 v New Yorku a hodnotiaca konferencia zmluvných strán NPT 2020 sa uskutoční v New Yorku od 27. apríla do 22. mája 2020.
—

Acipenser spp.

Stredozemné more a Čierne more; Baltské more; OSPAR II, IV
(8)

Pri stanovovaní celoúnijných cieľov výkonnosti by sa mali zohľadňovať ekonomické, bezpečnostné, environmentálne a prevádzkové aspekty. Je potrebné dosiahnuť rovnováhu, aby sa zabezpečilo, že nevýhody alebo ich kombinácia nepreváži nad očakávanými výhodami. Celoúnijné ciele výkonnosti na RO3 by preto mali zohľadňovať vzájomné závislosti alebo kompromisy medzi kľúčovými oblasťami výkonnosti. Ciele výkonnosti v kľúčových oblastiach výkonnosti zameraných na nákladovú efektívnosť a kapacitu by skutočne mali zohľadniť vzťah medzi nákladmi na zvýšenie kapacity a zlepšeniami, ktoré tieto náklady môžu priniesť. Ciele výkonnosti v kľúčovej oblasti výkonnosti zameranej na životné prostredie by mali zohľadniť, že prevádzkové opatrenia manažmentu letovej prevádzky (ATM) zamerané na minimalizovanie spotreby paliva, a tým zníženie emisií, nie sú v praxi vždy realizovateľné. Dôvodom sú prevádzkové obmedzenia súvisiace najmä s bezpečným rozstupom lietadiel a dostupnou kapacitou ATM. Ciele výkonnosti v kľúčovej oblasti výkonnosti zameranej na bezpečnosť by napokon mali zohľadňovať to, že bezpečné poskytovanie leteckých navigačných služieb je prioritným cieľom a že bezpečnosť by mala byť v plnej miere začlenená do plánovania prevádzky poskytovateľov leteckých navigačných služieb.
2.

V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa príslušné záznamy uvedené v zozname nahrádzajú týmito záznamami: Názov Identifikačné údaje Dôvody Dátum zaradenia na zoznam „12. Spoločnosť Fajr Aviation Composite Industries Mehrabad Airport, PO Box 13445-885, Tehran, Iran Dcérska spoločnosť IAIO v rámci MODAFL, ktorá vyrába predovšetkým kompozitné materiály pre letecký priemysel, oba subjekty označila EÚ. 26.7.2010 95. Spoločnosť Samen Industries 2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225 Krycie meno pre spoločnosť Khorasan Metallurgy Industries označenú OSN, dcérska spoločnosť Ammunition Industries Group (AMIG). 1.12.2011 153. Organisation of Defensive Innovation and Research (Organizácia pre inováciu a výskum v oblasti obrany – SPND) Organizácia pre inováciu a výskum v oblasti obrany (SPND) priamo podporuje činnosti Iránu v jadrovej oblasti citlivé z hľadiska šírenia. MAAE spája SPND so svojimi obavami z možného vojenského rozmeru iránskeho jadrového programu. Organizáciu SPND vedie Mohsen Fakhrizadeh-Mahabadi, ktorého označila OSN, a SPND je súčasťou ministerstva obrany a logistiky ozbrojených síl (MODAFL), ktoré označila EÚ. 22.12.2012“
(8)

Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 v nadväznosti na oznámenie Španielska z apríla 2019, a na základe programu stability na rok 2019 a prognózy Komisie z jari 2019 možno prijať tieto závery: — Deficit verejných financií v roku 2017 dosiahol 3,1 % HDP a následne v roku 2018 klesol na 2,5 % HDP. V porovnaní s prognózami v návrhu rozpočtového plánu na rok 2019, ktorý bol predložený v októbri 2018, bol deficit v roku 2018 nakoniec o 0,2 percentuálneho bodu nižší, a to z dôvodu vyššieho pomeru príjmov k HDP (o 0,3 percentuálneho bodu), ktorý bol len čiastočne vykompenzovaný vyšším pomerom výdavkov (o 0,1 percentuálneho bodu). Na strane príjmov boli daňové príjmy od právnických osôb vyššie než sa čakalo, zatiaľ čo na strane výdavkov boli odmeny zamestnancov o niečo vyššie. — Podľa programu stability na roky 2019 – 2022, ktorý španielska vláda predložila 30. apríla 2019, by sa mal deficit verejných financií v roku 2019 znížiť na 2 % HDP a v roku 2020 by mal klesnúť na 1,1 % HDP. Podľa prognózy Komisie z jari 2019 by mal deficit v roku 2019 dosiahnuť úroveň 2,3 % HDP a v roku 2020 úroveň 2 % HDP, čo znamená, že v prognózovanom období by mal zotrvať pod referenčnou hodnotou 3 % HDP stanovenou v ZFEÚ. — Štrukturálne saldo, čo je saldo verejných financií upravené podľa hospodárskeho cyklu a očistené od jednorazových a iných dočasných opatrení, ostalo v roku 2018 oproti roku 2017 nezmenené na základe prognózy Komisie z jari 2019. Celkové zlepšenie štrukturálneho salda od roku 2016 dosiahlo 0,4 % HDP. — Pomer hrubého verejného dlhu k HDP sa znížil z úrovne 98,1 % v roku 2017 na 97,1 % v roku 2018, a to najmä v dôsledku dlh znižujúceho účinku reálneho rastu a inflácie, ktorý vykompenzoval a presiahol opačný účinok úrokových výdavkov, zatiaľ čo primárne saldo sa blížilo k nule. V prognóze Komisie z jari 2019 sa predpokladá, že pomer dlhu klesne v roku 2019 na 96,3 % a v roku 2020 na 95,7 %, a to najmä v dôsledku vysokého nominálneho rastu, ktorý bude väčší ako dlh zvyšujúci účinok úrokových výdavkov a zosúladenia dlhu a deficitu, zatiaľ čo primárne saldo sa bude zlepšovať len mierne.
(4)

V nadväznosti na začlenenie nariadenia (EÚ) č. 1257/2013 do Dohody o Európskom hospodárskom priestore (4) Nórsko informovalo Komisiu, že príslušný orgán v súlade s článkom 14 uvedeného nariadenia udelil povolenie piatim zariadeniam na recykláciu lodí (5) nachádzajúcim sa na jeho území. Nórsko poskytlo Komisii všetky informácie potrebné na zaradenie daných zariadení do európskeho zoznamu. Európsky zoznam by sa preto mal aktualizovať a rozšíriť o uvedené zariadenia.
ROZHODNUTIE RADY (EÚ, Euratom) 2019/958

zo 6. júna 2019,

ktorým sa vymenúva člen Európskeho hospodárskeho a sociálneho výboru navrhnutý Bulharskou republikou

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,

so zreteľom na návrh bulharskej vlády,

so zreteľom na stanovisko Európskej komisie,

keďže:

Rada 18. septembra 2015 a 1. októbra 2015 prijala rozhodnutie (EÚ, Euratom) 2015/1600 (1) a rozhodnutie (EÚ, Euratom) 2015/1790 (2) , ktorými sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

PRIJALA TOTO ROZHODNUTIE:

Článok 1

Pán Radosvet RADEV, Executive President of the Bulgarian Industrial Association, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
(1)

Spoločnosť Monsanto Europe S.A./N.V., Belgicko v súlade s vykonávacím rozhodnutím Komisie (EÚ) 2018/1113 (2) zastupuje v Únii spoločnosť Monsanto Company so sídlom v Spojených štátoch amerických, pokiaľ ide o povolenie pre geneticky modifikované potraviny a krmivá podľa nariadenia (ES) č. 1829/2003. Spoludržiteľmi uvedeného povolenia sú spoločnosti Monsanto Company so sídlom v Spojených štátoch amerických a KWS SAAT SE so sídlom v Nemecku.
(3)

Listom z 1. augusta 2018 spoločnosť Bayer CropScience N.V. so sídlom v Belgicku a spoločnosť Bayer CropScience LP so sídlom v Spojených štátoch amerických požiadali Komisiu, aby ich práva a povinnosti týkajúce sa všetkých ich povolení a prejednávaných žiadostí v prípade geneticky modifikovaných produktov previedla na spoločnosť BASF Agricultural Solutions Seed US LLC so sídlom v Spojených štátoch amerických. Listom z 19. októbra 2018 spoločnosť BASF Agricultural Solutions Seed US LLC potvrdila súhlas s týmto prevodom a dala spoločnosti BASF SE so sídlom v Nemecku povolenie, aby konala ako jej zástupca v Únii.
(4)

V súlade so závermi kontroly vhodnosti environmentálnej značky EÚ (REFIT) z 30. júna 2017 (6) Komisia spolu s Výborom EÚ pre environmentálne označovanie pred návrhom na predĺženie platnosti značky posúdila relevantnosť každej skupiny produktov, navrhla riešenia na zlepšenie synergií v jednotlivých skupinách produktov a intenzívnejšie využívanie environmentálnej značky EÚ a dbala na to, aby sa v procese preskúmania venovala náležitá pozornosť koherentnosti medzi príslušnými politikami a právnymi predpismi EÚ, ako aj vedeckými dôkazmi. Uskutočnili sa aj ďalšie verejné konzultácie so zainteresovanými stranami.
(2)

Spoločnosť Bayer CropScience AG so sídlom v Nemecku listom z 1. augusta 2018 požiadala, aby Komisia previedla jej práva a povinnosti týkajúce sa všetkých jej povolení a nevybavených žiadostí týkajúcich sa geneticky modifikovaných výrobkov na spoločnosť BASF Agricultural Solutions Seed US LLC so sídlom v Spojených štátoch amerických. Listom z 19. októbra 2018 spoločnosť BASF Agricultural Solutions Seed US LLC potvrdila svoj súhlas s týmto prevodom a povolila spoločnosti BASF SE so sídlom v Nemecku, aby v Únii vystupovala ako jej zástupca.
(4)

V nariadení Komisie (ES) č. 798/2008 (3) sa okrem iného stanovuje zoznam tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať zásielky hydiny a určitých komodít z hydiny. Nariadením (ES) č. 798/2008, naposledy zmeneným vykonávacím nariadením Komisie (EÚ) 2019/298 (4), sa povoľuje dovoz hydinového mäsa z Bosny a Hercegoviny do Únie a jeho preprava cez územie Únie, a to na základe priaznivého výsledku auditu Komisie, ktorého cieľom bolo vyhodnotiť kontroly zdravia zvierat zavedené pre hydinové mäso určené pre Úniu. V rámci uvedeného auditu sa hodnotili aj kontroly zdravia zvierat zavedené v prípade mäsových výrobkov z hydiny a pernatej zveri z farmových chovov (okrem vtákov nadradu bežce), pričom výsledok auditu bol priaznivý. Preto by sa rozhodnutím 2007/777/ES mal tiež povoliť dovoz komodít získaných z hydiny a pernatej zveri z farmových chovov (okrem vtákov nadradu bežce) do Únie, ktoré boli podrobené nešpecifickému opracovaniu „A“, a Bosna a Hercegovina by sa na tento účel mala zaradiť do časti 2 prílohy II k rozhodnutiu 2007/777/ES. Okrem toho je potrebné upraviť súčasnú položku týkajúcu sa danej tretej krajiny v uvedenej prílohe tak, aby sa vzťahovala aj na toto nové povolenie. Položka týkajúca sa Bosny a Hercegoviny uvedená v danej prílohe by sa preto mala zodpovedajúcim spôsobom zmeniť.
(1)

Podľa článku 5 ods. 3 smernice 98/79/ES majú členské štáty predpokladať súlad so základnými požiadavkami uvedenými v článku 3 tejto smernice, pokiaľ ide o pomôcky skonštruované a vyrobené v súlade so spoločnými technickými špecifikáciami. Spoločné technické špecifikácie diagnostických zdravotníckych pomôcok in vitro sú stanovené v rozhodnutí Komisie 2002/364/ES (2).
ROZHODNUTIE RADY (EÚ, Euratom) 2019/1214

z 15. júla 2019,

ktorým sa vymenúva člen Európskeho hospodárskeho a sociálneho výboru navrhnutý Švédskym kráľovstvom

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,

so zreteľom na návrh švédskej vlády,

so zreteľom na stanovisko Európskej komisie,

keďže:

Rada 18. septembra 2015 a 1. októbra 2015 prijala rozhodnutie (EÚ, Euratom) 2015/1600 (1) a rozhodnutie (EÚ, Euratom) 2015/1790 (2) , ktorými sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

PRIJALA TOTO ROZHODNUTIE:

Článok 1

Pán Sam HÄGGLUND, European Federation of Building and Woodworkers, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
(3)

Jedna osoba, ktorá bola zaradená do zoznamu v prílohe I aj v prílohe II, by sa mala vypustiť z prílohy II. Záznam týkajúci sa jedného subjektu uvedeného v prílohe III by sa mal aktualizovať.
(16)

Flámsko má hustú sieť staníc na monitorovanie kvality vody. Táto sieť môže byť alternatívou k súčasnej sieti na monitorovanie výnimiek a mala by umožniť pozorovanie výkonnosti poľnohospodárskych podnikov, ktorým bolo udelené povolenie v súlade s výnimkou, o ktorú požiadalo Belgicko, v porovnaní s poľnohospodárskymi podnikmi, ktorým takéto povolenie udelené nebolo, a mala by umožniť monitorovať, či sa dosiahli ciele smernice 91/676/EHS. Mal by sa realizovať ďalší výskum s cieľom lepšie pochopiť súvislosť medzi stratami dusičnanov na úrovni parcely a koncentráciou dusičnanov v povrchových a podzemných vodách na úrovni (čiastkového) povodia, s cieľom upraviť a potvrdiť model emisií živín.
(7)

Prílohy k rozhodnutiam 2008/730/ES, 2008/837/ES, 2009/184/ES a 2011/354/EÚ obsahujú odkazy na webové stránky spoločnosti The American Oil Chemists'Society, kde sú k dispozícii referenčné materiály pre detekčnú metódu, ktoré sú spojené so spoločnosťou Bayer, a preto by sa mali tieto odkazy príslušne upraviť.
(4)

Žiadosť o uznanie toho, že dobrovoľná schéma „Roundtable on Sustainable Palm Oil RED“ preukazuje, že dodávky biopalív spĺňajú kritériá udržateľnosti stanovené v smerniciach 98/70/ES a 2009/28/ES, bola predložená Komisii 24. apríla 2018. Schéma so sídlom v Menara UOA Bangsar, No 5, Jalan Bangsar Utama 1, 59000 Kuala Lumpur, Malajzia sa vzťahuje na produkty z palmového oleja, ako aj celý spracovateľský reťazec. Dokumentácia uznanej schémy by sa mala sprístupniť v rámci platformy transparentnosti zriadenej podľa smernice 2009/28/ES.
(10)

Cieľom nariadenia (EÚ) č. 462/2013 je zvýšiť úroveň transparentnosti a kvality ratingových metodík. V oddiele D pododdiele I ods. 3 prílohy I k nariadeniu (ES) č. 1060/2009 sa zavádza povinnosť ratingových agentúr poskytnúť hodnotenému subjektu príležitosť, aby ratingovú agentúru upozornil na prípadné vecné chyby pred zverejnením úverového ratingu alebo ratingového výhľadu. Austrálsky právny rámec a rámec dohľadu neobsahuje žiadnu výslovnú požiadavku, aby ratingová agentúra informovala hodnotený subjekt o úverovom ratingu pred jeho zverejnením. Podľa austrálskeho právneho rámca a rámca dohľadu by ratingová agentúra namiesto toho informovala hodnotený subjekt len vtedy, ak je to „možné a vhodné“, a to bez stanovenia minimálneho času na odpoveď.
(11)

CPMS spracúva citlivé údaje týkajúce sa pacientov s ojedinelými alebo zriedkavými ťažkými ochoreniami. Tieto údaje sú spracovávané výlučne na účely uľahčenia diagnostiky a liečby pacientov tým, že sa ukladajú do príslušných registrov, prípadne iných databáz ojedinelých alebo zriedkavých ťažkých ochorení, ktoré potom slúžia na vedecký výskum, vypracovanie klinických či zdravotných predpisov, ako aj na nadväzovanie kontaktov s možnými záujemcami o zapojenie sa do iniciatív vedeckého výskumu. Poskytovatelia zdravotnej starostlivosti v rámci ERN by mali byť schopní spracovať údaje o pacientoch v CPMS hneď po tom, ako získajú konkrétny, informovaný a dobrovoľný súhlas pacienta s tromi možnými spôsobmi použitia jeho údajov (vyjadrenie lekára k jeho zdravotnej karte z hľadiska diagnózy a liečby, uloženie jeho údajov do registrov ojedinelých chorôb, prípadne do iných databáz zriedkavých alebo komplexných chorôb s nízkou prevalenciou, a možnosť osloviť pacienta, či by sa nechcel zapojiť do vedeckého výskumu). Súhlas by mal byť vydaný samostatne pre všetky tri prípady. V tomto rozhodnutí by sa mal stanoviť účel a záruky spracovávania takýchto údajov v CPMS. Komisia by mala predovšetkým vysvetliť všeobecné charakteristiky CPMS v prípade každej zo sietí, vytvoriť a spravovať potrebnú IT infraštruktúru a zároveň zabezpečiť jej technickú funkčnosť a bezpečnosť. V súlade so zásadami minimalizácie údajov by Komisia mala spracúvať iba tie osobné údaje, ktoré sú absolútne nevyhnutné na zabezpečenie fungovania CPMS v prípade každej zo sietí, a preto by nemala mať prístup k údajom o pacientoch, ktoré si jednotlivé európske referenčné siete vymieňajú, pokiaľ to nepotrebuje na výkon svojich povinností ako spoločného prevádzkovateľa.
ROZHODNUTIE RADY (EÚ, Euratom) 2019/1572

zo 16. septembra 2019,

ktorým sa vymenúva člen Európskeho hospodárskeho a sociálneho výboru navrhnutý Spolkovou republikou Nemecko

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,

so zreteľom na návrh nemeckej vlády,

so zreteľom na stanovisko Európskej komisie,

keďže:

PRIJALA TOTO ROZHODNUTIE:

Článok 1

Pán Andreas BOTSCH, Director Europe and International, Special Advisor to the President, L20 Sherpa, German Trade Union Confederation (DGB), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
(5)

Vykonávacím rozhodnutím Komisie (EÚ) 2019/1117 (7) sa zmenili tri rozhodnutia 2007/305/ES, 2007/306/ES a 2007/307/ES, aj pokiaľ ide o adresáta, a to na základe žiadosti predloženej spoločnosťou Bayer CropScience AG 1. augusta 2018, aby boli jej práva a povinnosti týkajúce sa všetkých jej notifikácií, žiadostí a povolení v súvislosti s geneticky modifikovanými výrobkami prenesené na spoločnosť BASF Agricultural Solutions Seed US LLC, ktorú v Únii zastupuje spoločnosť BASF SE (Nemecko). Rozhodnutia 2007/305/ES, 2007/306/ES a 2007/307/ES by preto mali byť určené spoločnosti BASF SE.
(3)

Zmluva o obchodovaní so zbraňami, ktorou sa upravuje medzinárodný obchod s konvenčnými zbraňami, nadobudla platnosť 24. decembra 2014. Všetky členské štáty sú zmluvnými stranami Zmluvy o obchodovaní so zbraňami. Cieľom Zmluvy o obchodovaní so zbraňami je zaviesť čo najprísnejšie spoločné medzinárodné normy pre reguláciu alebo zlepšenie regulácie medzinárodného obchodu s konvenčnými zbraňami, predchádzať nedovolenému obchodovaniu s konvenčnými zbraňami a odstraňovať ho a predchádzať odkláňaniu takýchto zbraní.
4.

V článku 7 ods. 1 sa písmená b), c), d) a e) nahrádzajú takto: „b) Ak účastník nesprístupní príslušnej NCB výsledky hodnotenia prvého výkazu audítorom v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB, účastník splatí všetky nesplatené sumy úverov v rámci TLTRO-III v deň vyrovnania nasledujúcej hlavnej refinančnej operácie s úrokovou sadzbou vo výške priemernej sadzby hlavnej refinančnej operácie počas trvania každej príslušnej TLTRO-III. c) Ak účastník nesprístupní príslušnej NCB druhý výkaz v príslušnej lehote, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III spolu s dodatočnou pokutou vo výške 500 EUR denne až do predloženia druhého výkazu, ale maximálne do výšky 15 000 EUR. Pokuta sa akumuluje a príslušná NCB ju účtuje po prijatí druhého výkazu, alebo keď sa dosiahne maximálna výška pokuty a druhý výkaz ešte nebol sprístupnený. d) Ak účastník nesprístupní príslušnej NCB výsledky hodnotenia druhého výkazu vykonaného audítorom v príslušnej lehote, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III. e) Ak účastník iným spôsobom nesplní povinnosti ustanovené v článku 6 ods. 6 a 7, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III.“;
(4)

Rada by mala po vzájomnej dohode so zvolenou predsedníčkou Komisie prijať zoznam ďalších osôb, ktoré navrhuje vymenovať za členov Komisie do 31. októbra 2024.